CELEX: 52016JC0001
Language: ro
Date: 2016-01-12
Title: Propunere comună de REGULAMENT AL CONSILIULUI de modificare a Regulamentului (UE) nr. 267/2012 privind măsuri restrictive împotriva Iranului

COMISIA EUROPEANĂ
            Bruxelles, 12.1.2016
            JOIN(2016) 1 final/2
            2016/0001(NLE)
            Version désensibilisée du 28 juin 2016
            Propunere comună de
            REGULAMENT AL CONSILIULUI
            de modificare a Regulamentului (UE) nr. 267/2012 privind măsuri restrictive împotriva Iranului
            
               
         
         
            
               EXPUNERE DE MOTIVE
            
            
               (1)Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului pune în aplicare măsurile prevăzute de Decizia 2010/413/PESC.
            
            
               (2)La 31 iulie 2015, Consiliul a adoptat Decizia (PESC) 2015/1337 care modifică Decizia 2010/413/PESC și prelungește până la 14 ianuarie 2016 derogarea prevăzută la articolul 20 alineatul (14) privind actele și tranzacțiile efectuate în ceea ce privește entitățile enumerate, în măsura în care acestea sunt necesare pentru executarea obligațiilor prevăzute în contracte încheiate înainte de 23 ianuarie 2012 sau în contracte adiționale necesare pentru executarea unor astfel de obligații în cazul în care furnizarea de țiței iranian și de produse petroliere iraniene sau în care veniturile rezultate din furnizarea acestora servesc rambursării unor sume datorate în temeiul contractelor încheiate înainte de 23 ianuarie 2012 unor persoane sau entități de pe teritoriul statelor membre sau aflate sub jurisdicția acestora, în cazul în care contractele respective prevăd expres astfel de rambursări.
            
            
               (3)Consiliul a adoptat Decizia (PESC) 2016/... care prelungește în continuare derogarea menționată mai sus până la data de 4 februarie 2016.
            
            
               (4)Sunt necesare acțiuni suplimentare din partea Uniunii pentru a pune în aplicare această decizie de prelungire.
            
            
               (5)Înaltul Reprezentant al Uniunii pentru afaceri externe și politica de securitate și Comisia Europeană propun modificarea în consecință a Regulamentului (UE) nr. 267/2012.
            
            
               2016/0001 (NLE)
            
            
               Propunere comună de
            
            
               REGULAMENT AL CONSILIULUI
            
            
               de modificare a Regulamentului (UE) nr. 267/2012 privind măsuri restrictive împotriva Iranului
            
            
               CONSILIUL UNIUNII EUROPENE,
            
            
               având în vedere Tratatul privind funcționarea Uniunii Europene, în special articolul 215, 
            
            
               având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC
                  1
               ,
            
            
               având în vedere propunerea comună a Înaltului Reprezentant al Uniunii pentru afaceri externe și politica de securitate și a Comisiei Europene,
            
            
               întrucât:
            
            
               (1)Regulamentul (UE) nr. 267/2012 al Consiliului
                  2
                pune în aplicare măsurile prevăzute de Decizia 2010/413/PESC.
            
            
               (2)La 31 iulie 2015, Consiliul a adoptat Decizia (PESC) 2015/1337 de modificare a Deciziei 2010/413/PESC pentru a prelungi până la 14 ianuarie 2016 derogarea prevăzută la articolul 20 alineatul (14) privind actele și tranzacțiile efectuate în ceea ce privește entitățile enumerate, în măsura în care acestea sunt necesare pentru executarea obligațiilor prevăzute în contracte încheiate înainte de 23 ianuarie 2012 sau în contracte adiționale necesare pentru executarea unor astfel de obligații în cazul în care furnizarea de țiței iranian și de produse petroliere iraniene sau în care veniturile rezultate din furnizarea acestora servesc rambursării unor sume datorate în temeiul contractelor încheiate înainte de 23 ianuarie 2012 unor persoane sau entități de pe teritoriul statelor membre sau aflate sub jurisdicția acestora, în cazul în care contractele respective prevăd expres astfel de rambursări.
            
            
               (3)La ... ianuarie 2016, Consiliul a adoptat Decizia (PESC) 2016/... care prelungește în continuare derogarea menționată mai sus până la data de 4 februarie 2016.
            
            
               (4)Această măsură intră în domeniul de aplicare a tratatului și, în consecință, este necesară o reglementare la nivelul Uniunii pentru punerea sa în aplicare, în special pentru a se asigura aplicarea sa uniformă de către operatorii economici din toate statele membre.
            
         
         
            
               (5)Prin urmare, Regulamentul (UE) nr. 267/2012 ar trebui modificat în consecință,
            
            
               ADOPTĂ PREZENTUL REGULAMENT:
            
            
               Articolul 1
            
            
            
               La articolul 28a litera (b) din Regulamentul (UE) nr. 267/2012, textul „până la data de 14 ianuarie 2016” se înlocuiește cu textul „până la data de 4 februarie 2016”.
            
            
               Articolul 2 
            
            
               Prezentul regulament intră în vigoare la data publicării.
            
            
               Prezentul regulament este obligatoriu în toate elementele sale și se aplică direct în toate statele membre.
            
            
               Adoptat la Bruxelles,
            
            
               
                     Pentru Consiliu,
               
               
                     Președintele
               
            
         
         
            
                  
                     (1)
                  JO L 195, 27.7.2010, p. 39.
               
               
                  
                     (2)
                  Regulamentul (UE) nr. 267/2012 al Consiliului din 23 martie 2012 privind măsuri restrictive împotriva Iranului și de abrogare a Regulamentului (UE) nr. 961/2010 (JO L 88, 24.3.2012, p. 1).